**tu visezi înainte**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

să adormi sună la uşă

ţiganca tatuată nike

ghiocul nu minte frumoaso

te vei mărita cu harap roșu

la televizor

s-a anunţat de vreme

și destin

nu te poţi ascunde nici o dată

tu nu ţi-ai amintit ziua

când te-am iubit cel mai mult

pe de rost

îmi place vara asta cu tine

în suflet cimitirul e plin

şi lumânările ard toate amintirile

scrijelite pe sânii tăi

e mai uşor să plângi

neîntâmplător te-am iubit aşa

mult mi-ai urât șireturile împletite

colecție de gâtul meu

atârnai să nu te stropească tsunami

e tot acolo nedesfăcut

în mijlocul camerei patefonul stricat

hai

vino în gara noastră mică

să mă ierţi după ce te trezeşti

sper ca harapul să fie gay

ps

ieri mi-a căzut crucea

în cap acum e linişte

poate și la tine